Document ID: 32010R0468
Publication Date: 2010-05-28

Title and Content:
KOMISIJAS REGULA (ES) Nr. 468/2010
(2010. gada 28. maijs),
ar ko izveido ES sarakstu ar kuģiem, kuri iesaistījušies nelegālā, nereģistrētā un neregulētā zvejā
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2008. gada 29. septembra Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju, un ar ko groza Regulas (EEK) Nr. 2847/93, (EK) Nr. 1936/2001 un (EK) Nr. 601/2004, un ar ko atceļ Regulas (EK) Nr. 1093/94 un (EK) Nr. 1447/1999 (1), un jo īpaši tās 27. un 30. pantu,
tā kā:
(1)
Regulas (EK) Nr. 1005/2008 V nodaļā ir izklāstītas procedūras, lai identificētu zvejas kuģus, kuri iesaistījušies nelegālā, nereģistrētā un neregulētā zvejā (NNN zvejas kuģi), kā arī procedūras, lai izveidotu ES sarakstu ar šādiem kuģiem. Minētās regulas 37. pantā ir paredzēti pasākumi, kas veicami attiecībā uz šajā sarakstā iekļautajiem zvejas kuģiem.
(2)
Saskaņā ar Regulas (EK) Nr. 1005/2008 27. pantu ES sarakstā iekļauj NNN zvejas kuģus, kurus ir identificējusi Komisija.
(3)
Saskaņā ar minētās regulas 30. pantu ES sarakstā iekļauj arī zvejas kuģus, kuri ir iekļauti reģionālo zvejniecības pārvaldības organizāciju pieņemtajos NNN kuģu sarakstos.
(4)
Kamēr Komisija nebūs tieši identificējusi citus zvejas kuģus, kuri iesaistījušies nelegālā, nereģistrētā un neregulētā zvejā, ES sarakstā būs tikai tie kuģi, kuri ir iekļauti reģionālo zvejniecības pārvaldības organizāciju pieņemtajos sarakstos.
(5)
Šajā regulā paredzētie pasākumi ir saskaņā ar Zvejniecības un akvakultūras pārvaldības komitejas atzinumu,
IR PIEŅĒMUSI ŠO REGULU.
1. pants
Šīs regulas nolūkā “ES NNN kuģu saraksts” ir saraksts ar zvejas kuģiem, kuri iesaistījušies nelegālā, nereģistrētā un neregulētā zvejā, kā norādīts Regulas (EK) Nr. 1005/2008 27. pantā.
2. pants
ES NNN kuģu saraksts ir izveidots pielikumā.
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2010. gada 28. maijā

Classification:
Level 1 Categories: 100145
100156
Level 2 Categories: 100252
100180
Level 3 Categories: 5913
2476
1432
All Categories: 1092
1159
4829
5228
5229